**ТЕХНИЧКА ДОКУМЕНТАЦИЈА**

**1) Предмет јавне набавке број 0044/2022**: Сервисирање ватрогасних апарата и система за

рано откривање и дојаву пожара, обликовано у две партије и то:

* Партија 1: Услуга сервисирања, испитивања и набавке ватрогасних апарата, и
* **Партија 2: Услуга сервисирања система за детекцију и дојаву пожара.**

**2) Услови за учешће у поступку:**

- Поседовање важеће дозволе надлежног органа за обављање делатности (Решење МУП-а за обављање делатности контролисања инсталација и уређаја за гашење пожара);

- Сертификат о акредитацији издат од стране Акредитационог тела Србије са обимом акредитације.

**3) Спецификација:**

|  |  |  |  |
| --- | --- | --- | --- |
| **РБ** | **Назив и врста услуге** | **Периодични двомесечни преглед** | **Један годишњи преглед** |
| **1** | **2** | **4** | **6** |
| 1 | Услуга прегледа јављача за дојаву пожара за тип: UKS-82 Slavija Еlektro; Тип јављача: RJP, JJP; На локацији: Група војних објеката Централно складиште „Батајница“, Батајнички друм бб | 5 | 1 |
| 2 | Услуга прегледа јављача за дојаву пожара за тип: UKS-82, Slavija Еlektro; Тип јављача: RJP, JJP; На локацији:  Продавница војне одеће „Београд“ - Вождовац, Војводе Степе број 139-141 | 5 | 1 |

4) У структури цена услуга садржана је цена периодичних двомесечних и годишњег прегледа, сви зависни трошкови (излазак сервисног возила, путни трошкови, рад сервисера у месту наручиоца услуга и израда атестне документације за сваки објекат посебно).

О обављеним проверама исправности саставља се записник и издаје стручни налаз у складу са законом и техничким прописима.

Цена услуга исказује се у динарима и иста мора бити фиксна тј. не може се мењати у току трајања уговора.

Евентуална уградња материјала обрачунава се по ценовнику материјала и резевних делова, који чине саставни део понуде.

Понуђач је у обавези да уз понуду достави спецификацију и ценовник резервних делова и потрошног материјала који се најчешће уграђују.

Рок плаћање не може бити краћи од 45 дана од дана извршене услуге и по испостављеној фактури овереној од стране одговорног лица наручиоца услуге.

Понуда треба да садржи следеће услуге:

Редован двомесечни преглед и одржавање стабилне инсталације за аутоматско откривање и дојаву пожара (члан 71. Правилника о техничким нормативима за стабилне инсталације за дојаву пожара („СЛ СРЈ“, број 87/93) обухвата:

* функционално испитивање система,
* тестирање рада централа за дојаву пожара и пожарних зона са потребним подешавањима,
* тестирање на аларм једног аутомаског и ручног јављача пожара по примарном воду,
* провера рада извршних и управљачких функција са централа,
* провера рада звучне и светлосне сигнализације,
* провера стања резервног напајања,
* састављање записника о извршеном прегледу, оправкама и функционалном испитивању (члан 44. Закона о заштити од пожара „СГ РС“, број 111/09).

Годишња провера исправности и одржавање стабилне инсталацује за аутоматско откривање и дојаву пожара (члан 73. Правилника о техничким нормативима за стабилне инсталације за дојаву пожара („СЛ СРЈ“, број 87/93) обухвата:

* функционално испитивање система,
* тестирање рада централа за дојаву пожара и пожарних зона са потребним подешавањима,
* проверу рада извршних и управљачких функција са централа,
* проверу рада сваког појединачног аутомаског и ручног јављача пожара,
* преглед каблова, разводних ормара и разводних кутија,
* провера рада звучне и светлосне сигнализације,
* проверу стања резервног напајања,
* проверу обучености и обуку запослених у области заштите од пожара,
* састављање записника о извршеном прегледу, оправкама и функционалном испитивању (члан 44. Закона о заштити од пожара „СГ РС“, број 111/09).

Динамика реализације назначених услуга је у складу са указаним потребама и на основу одредби Закона.